224 Bevægelserne: Musklerne. 



imod alene Spolebenet som staar i Ledforbindelse med Haand- 

 rodens Knogler, og følgelig foregaar Haandens Bøjning og Stræk- 

 ning udelukkende ved Hjælp af Leddet mellem Spolebenet og 

 Haandrodsknoglerne; Albubenet ender her næsten med en Spids 

 (Fig. 198). 



Drejningsbevægelserne gaa for sig paa følgende Maade: Haan- 

 den danner under Drejningen et Legeme med Spolebenet og dette 

 bevæger sig rundt om en Axe, der dannes af Albubenet. Den 

 øverste Ende af Spolebenet, der er et lille rundt Ledhoved, snurrer 

 rundt om sig selv uden at forandre Plads, men den nederste Ende 

 beskriver en Bue rundt om den anden Knogle og fører Haanden 

 med sig i denne omdrejende Bevægelse (Fig. 198 B). Vi skulle 

 senere omtale de Muskler som træde i Virksomhed herved. 



Denne Beskrivelse gælder imidlertid ikke alene for Mennesket 

 men ogsaa for Aberne, der kunne dreje deres Haand næsten lige 

 saa frit som Mennesket. De egentlige firføddede Dyr, som kun 

 benytte Forlemmerne til Gang, kunne ikke udføre nogen Drejnings- 

 bevægelse i Haandleddet. Nogle klatrende Dyr som Katten og 

 Egernet have en noget lignende Anordning af Haandleddet, hvorved 

 deres Forpoter blive mere bevægelige end andre Firføddedes, saa 

 at de kunne klamre sig fast med dem under Klatringen. 



Hvert Led er saaledes bygget paa sin særegne Maade og det 

 er meget interessant at undersøge, hvorledes disse Forhold svare 

 til Leddenes forskellige Virkemaade. Jeg kan imidlertid ikke gaa 

 ind paa alle Enkelthederne men maa lade mig nøje med at have 

 givet Dem et Par Exempler, af hvilke De kunne se hvor betydnings- 

 fuldt men ogsaa hvor sammensat dette Maskineri er. 



Musklerne. 



Musklerne ere til Stede i langt større Mangfoldighed og Af- 

 vexling end Knoglerne og Leddene. Derfor tager Muskellæren, 

 My ol o gien, en meget stor Plads i Lærebøgerne om Anatomi. 

 Men selv om man kender den menneskelige Anatomi tilbunds kan 

 man dog næppe finde sig tilrette i et Faars eller et andet Patte- 



